पूर्व ट्रांसजेंडर स्टूडेंट ने 2 राइफलों से फायरिंग की, मारी गई; क्रिश्चियन स्कूल भेजने से नाराज थी
US Tennessee (Nashville) School Shooting Case - अमेरिका के टैनेसी राज्य के नैशविले शहर में एक स्कूल में ऑड्री हेल नाम की 28 साल की महिला ने गोलीबारी कर दी। बताया जा रहा है कि गोली लगने से 6 लोगों की मौत हो गई।
अमेरिका के नैशविले में एक स्कूल में सोमवार सुबह हुई फायरिंग में 3 छात्रों समेत 6 लोगों की मौत हो गई। सुबह 10:30 बजे हमलावर ऑड्री हेल ने राइफल और हैंडगन से द कोवेनेंअ स्कूल में फायरिंग शुरू कर दी।
फायरिंग की सूचना मिलते ही पुलिस स्कूल में पहुंची और 15 मिनट के भीतर ऑड्री को मार गिराया। वह 2 राइफल और एक हैंडगन लेकर स्कूल पहुंची थी। पुलिस ने बताया कि 28 साल की ऑड्री इसी स्कूल की स्टूडेंट थी। वह ट्रांसजेंडर थी और सोशल मीडिया पर खुद की पहचान पुरुष बताती थी।
हमले की वजह के सवाल पर नैशविले पुलिस के प्रवक्ता डॉन अरोन ने कहा- ऑड्री इस बात से नाराज थी कि उसे जबरदस्ती एक क्रिश्चियन स्कूल भेज दिया गया था।
मरने वालों में स्कूल हेड और चर्च के पादरी की बेटी शामिल
तीनों मृतक बच्चे 9 साल के थे। उनमें से एक स्कूल के चर्च के पादरी चैड स्क्रग्स की बच्ची हैली स्क्रग्स थी। दो अन्य बच्चों की पहचान एवलिन डिकॉस और विलियन किन्नी के तौर पर हुई है। मरने वाले तीन सीनियर लोगों में एक सब्स्टीट्यूट टीचर सिंथिया पीक (61), स्कूल कस्टोडियल माइक हिल (61) और कोवेनेंट हेड कैथरीन कूंस (60) शामिल हैं।
पुलिस के मुताबिक ट्रांसजेंडर है हमलावर
पुलिस ने बताया कि ऑड्री हेल ट्रांसजेंडर थी। वह महिला के तौर पर पैदा हुई, लेकिन उसके लिंक्डइन प्रोफाइल के मुताबिक वह खुद को पुरूष के तौर पर आइडेंटिफाई करती थी और पुरूष की तरह रह रही थी। हालांकि, पुलिस ने इस बारे में ज्यादा जानकारी नहीं दी है। यह भी बताया जा रहा है कि वह उसी स्कूल की पूर्व स्टूडेंट थी।
पुलिस को उसके पास स्कूल के मैप मिले और यह भी पता चला कि वह कई दिनों से स्कूल का सर्वे कर रही थी। पुलिस ने बताया कि उसके पास मिले कुछ पेपर्स में एक और लोकेशन का जिक्र मिला था। लेकिन वहां बहुत ज्यादा सिक्योरिटी होने के कारण हमलावर ने वहां अटैक नहीं करने का फैसला लिया।
स्कूल से नाराजगी थी, इसी वजह से गोलीबारी की...
पुलिस ने बताया कि ऑड्री हेल के इसी स्कूल से पढ़ने की बात सामने आ रही है। उसके पास से दो दस्तावेज मिले हैं, उनके मुताबिक, उसे जबरदस्ती इस क्रिश्चियन स्कूल में पढ़ने भेजा गया था। इस बात को लेकर वह गुस्से में थी। इस गुस्से में उसने स्कूल में फायरिंग की।
घटना से जुड़े फोटोज देखिए...
अमेरिका में शूटिंग की घटनाओं से जुड़ी ये खबरें भी पढ़ें...
1. अमेरिका के कैलिफोर्निया में फायरिंग, 10 की मौत, 19 घायल:चाइनीज न्यू ईयर सेलिब्रेशन के दौरान हुई घटना
अमेरिका के कैलिफोर्निया में देर रात मास शूटिंग की घटना हुई। इसमें कई लोगों के मारे जाने की आशंका है। रिपोर्ट्स के मुताबिक, चीनी न्यू ईयर सेलिब्रेशन के दौरान रात साढ़े 3 बजे यह फायरिंग मोंटेरी पार्क इलाके में हुई। कुछ खबरों में कहा गया है कि 10 लोगों की मौत हो गई और 19 घायल हैं। पढ़िए पूरी खबर...
2. अमेरिका के फ्लोरिडा में फायरिंग:बिना गाड़ी रोके ताबड़तोड़ गोलियां चलाते रहे हमलावर, 10 लोग घायल
अमेरिका के फ्लोरिडा में फायरिंग की घटना में 10 लोग घायल हुए हैं। घटना फ्लोरिडा के लेक लैंड इलाके में हुई। पुलिस चीफ सैम टेलर के मुताबिक, हमलावर एक डार्क ब्लू कार में आए थे। घटनास्थल पर पहुंचते ही उन्होंने गाड़ी के चारों शीशे खोले और ताबड़तोड़ गोलियों चलाने लगे। रिपोर्ट्स के मुताबिक, दो लोगों की हालत गंभीर है। घटना के बाद से पुलिस गाड़ी की तलाश में जुटी है। पढ़िए पूरी खबर...
3. अमेरिका में एक दिन में 4 जगह शूटिंग, 12 मौतें:कैलिफोर्निया में 8, शिकागो में 2 की मौत; आयोवा में 2 स्टूडेंट्स की जान गई
इससे पहले जनवरी में भी अमेरिका में 24 घंटे के भीतर फायरिंग की 4 घटनाएं हुई थीं। इनमें 2 छात्रों समेत 12 लोगों की मौत हो गई थी। पढ़िए पूरी खबरें...